wannaphong/clean_thaiwikipedia huggingface dataset:
# ยีวัน ชือฆรือเนา
ยีวัน เฆารือลาวิช ชือฆรือเนา (ค.ศ. 1934 – 5 มกราคม ค.ศ. 1996) เป็นนักเขียนชาวเบลารุส ผู้เป็นนักเขียนนิตยสาร "ปอวือเมีย"

เขาสำเร็จการศึกษาจากภาควิชานิรุกติศาสตร์ของมหาวิทยาลัยแห่งรัฐเบลารุสใน ค.ศ. 1957 และเริ่มได้รับการตีพิมพ์ผลงานใน ค.ศ. 1961 เขาได้เขียนรวมเรื่องสั้น เช่น เดอะเบิดส์ฟลายทูฟรีดอม (ค.ศ. 1965), เดอะแฮปปิเอสต์แมน (ค.ศ. 1967) และ อะแมนเวนต์ทูวอร์ (ค.ศ. 1973) ที่โดยส่วนใหญ่เกี่ยวกับความยากลำบากและความกล้าหาญของคนทั่วไปในช่วงสงครามโลกครั้งที่สอง ส่วนนวนิยายของเขาอย่าง เดอะเควลส์คราย (ค.ศ. 1972) และ บลัดอะควิตเทิล (ค.ศ. 1977) ยังเกี่ยวข้องกับประเด็นสงคราม ซึ่งเกิดขึ้นช่วงระหว่างสงครามเยอรมัน-โซเวียต เมื่อ ค.ศ. 1941–1945 รวมถึงเขาเป็นผู้ได้รับบำเหน็จรางวัลแห่งสาธารณรัฐสังคมนิยมโซเวียตเบียโลรัสเซีย โดยได้รับใน ค.ศ. 1974
# คิม นัม-กิล
คิม นัม-กิล (เกิด 13 มีนาคม ค.ศ. 1980) เป็นนักแสดง โปรดิวเซอร์ ผู้กำกับ และนักร้องชาวเกาหลีใต้ เขาเป็นที่รู้จักจากบทนำในภาพยนตร์บล็อกบัสเตอร์แนวภัยพิบัติเรื่อง Pandora (2016), หนังแนวระทึกขวัญอาชญากรรมเรื่อง ความทรงจำของฆาตกร (2017), ภาพยนตร์ย้อนยุคเรื่อง เปลือยรักวังต้องห้าม (2008) และละครโทรทัศน์แนวอาชญากรรม-คอมเมดี้เรื่อง บาทหลวงเลือดระอุ (2019) และบทบาทที่โดดเด่นของเขาคือ พีดัม ในละครโทรทัศน์เรื่องซอนต็อก มหาราชินีสามแผ่นดิน (2009)

คิมยังเป็นผู้ก่อตั้งและซีอีโอขององค์กรไม่แสวงผลกำไร Gilstory ที่มุ่งเน้นการอนุรักษ์มรดกทางวัฒนธรรม ส่งเสริมศิลปะ และระดมทุนเพื่อบรรเทาทุกข์ คิมเป็นที่รู้จักจากความสามารถรอบด้านในฐานะนักแสดง เขาได้รับการจัดอันดับให้อยู่ในอันดับที่ 17 ในดาราที่ทรงอิทธิพลที่สุดในเกาหลีในปี ค.ศ. 2020 จากทั้งหมด 40 คน ซึ่งจัดอันดับโดยฟอบส์ เกาหลี ต่อมาเมื่อวันพุธที่ 3 กุมภาพันธ์ ค.ศ. 2021 คิมได้เปิดตัว Gilstory ENT บริษัทบันเทิงครบวงจร ร่วมกับ Han Jae-deok ผู้บริหารบริษัทผลิตภาพยนตร์ Sanai Pictures

 อาชีพ 
 ละครโทรทัศน์ 
คิมเริ่มต้นอาชีพการแสดงทางโทรทัศน์ของเขาด้วยบทรองในละครวัยรุ่นเรื่อง School 1 ของเคบีเอส ในปี ค.ศ. 1999 สี่ปีต่อมาเขาผ่านการออดิชั่นผู้มีความสามารถประจำปี ค.ศ. 2003 ที่จัดขึ้นทุกปีโดยเอ็มบีซีและปรากฏตัวในบทรองในซีรีส์ของทางสถานี เช่น Be Strong, Geum-soon! ในช่วงเวลานี้เขาใช้ชื่อในการแสดงว่า อี ฮัน เพื่อป้องกันการสับสนกับคัง นัม-กิลนักแสดงชาวเกาหลีอีกคนที่มีชื่อคล้ายกัน ในปีถัดมา เขาได้รับบทสมทบในละครโทรทัศน์มากขึ้น เช่น Goodbye Solo,  Lovers  และ When Spring Comes

ในปี ค.ศ. 2009 คิมได้รับเลือกให้เป็นหนึ่งในนักแสดงประกอบในละครประวัติศาสตร์เรื่องซอนต็อก มหาราชินีสามแผ่นดิน  หลังจากซีรีส์เรื่อง ซอนต็อก กลายเป็นหนึ่งในซีรีส์ที่มีเรทติ้งสูงสุดในปีนั้น (ถึงจุดสูงสุดกว่า 40%) และคิมก็กลายเป็นดาราที่โด่งดังจากซีรีส์เรื่องนี้ สำหรับการแสดงเป็นพีดัม คิมกล่าวว่าเขาได้รับแรงบันดาลใจจากตัวละครในหนังสือการ์ตูน Han Bi-kwang ใน Ruler of the Land, Miyamoto Musashi ใน Vagabond และ Kang Baek-ho ใน Slam Dunk ผู้เขียนบทต้องเขียนบทใหม่เพื่อตอบสนองต่อความนิยมในตัวของพีดัมจากผู้ชม ทำให้ตัวละครมีเวลาในหน้าจอมากขึ้นและเน้นความรักของเขากับ ซอนต็อก นางเอกของเรื่อง จนกระทั่งมีนักแสดงนำชายสองคนในซีรีส์ มีอาการบาดเจ็บจากการขี่ม้าในกองถ่าย และการรักษาตัวในโรงพยาบาลช่วงสั้น ๆ เนื่องจากไข้หวัดใหญ่สายพันธุ์ใหม่ ทำให้มีผลเสียเล็กน้อยต่ออาชีพของคิม เขาได้รับรางวัลหลายรางวัลจากการแสดงของเขา ทำให้มีแฟน ๆ ทั้งในและต่างประเทศเพิ่มขึ้น และยังได้รับข้อเสนอแสดงโฆษณา รวมถึงภาพยนตร์และละครซีรีส์

ในปี ค.ศ. 2010 เขาเล่นบทนำแนวแอนตี้ฮีโร่ในเรื่องรักที่สุดเทพบุตรคนเลว ซึ่งเป็นละครแนวประโลมโลกเกี่ยวกับการแก้แค้น ความทะเยอทะยาน และความรักที่อันตรายถึงชีวิต แต่ในขณะที่ยังอยู่ระหว่างการถ่ายทำ คิมได้รับหนังสือแจ้งการรับราชการทหาร เขาพยายามขอเลื่อนเวลาเพื่อปิดกล้องซีรีส์แต่ไม่สำเร็จ คิมพยายามถ่ายทำให้ได้มากที่สุด จากนั้นเขาก็เข้ากองทัพในอีกสองวันต่อมาในวันที่ 15 กรกฎาคม ปี ค.ศ. 2010 เขาได้รับการฝึกขั้นพื้นฐานสี่สัปดาห์ที่นนซาน และทำงานเป็นเวลาสองปีในฐานะ พนักงานบริการสาธารณะ
# เจ้าชายแฮร์มันแห่งวีท
เจ้าชายแฮร์มันแห่งวีท (18 สิงหาคม ค.ศ. 1899 - 5 พฤศจิกายน ค.ศ. 1941) เป็นเจ้าชายรัชทายาทแห่งวีท/แฮร์มัน วิลเฮ็ล์ม ฟรีดริช, พรินซ์ ฟอนวีด , geneall.net

 พระประวัติ 
พระองค์เป็นพระโอรสพระองค์โตของเจ้าชายวิลเฮ็ล์ม ฟรีดริช เจ้าชายที่ 6 แห่งวีทกับเจ้าหญิงเพาลีเนอแห่งเวือร์ทเทิมแบร์ค พระราชธิดาในพระเจ้าวิลเฮ็ล์มที่ 2 แห่งเวือร์ทเทิมแบร์ค และเจ้าหญิงมารีแห่งวัลเด็คและเพือร์ม็อนท์ พระองค์มีพระอนุชา 1 พระองค์ คือ เจ้าชายดีทริชแห่งวีท

พระองค์สิ้นพระชนม์ในพระชันษา 42 ปี ระหว่างสงครามโลกครั้งที่ 2 เมื่อวันที่ 5 พฤศจิกายน ค.ศ. 1941 ในเชชูฟ ประเทศโปแลนด์

 เสกสมรสและพระบุตร 
พระองค์อภิเษกสมรสกับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอสโตลแบร์ค 3, genealogy.euweb.cz เมื่อวันที่ 29 เมษายน ค.ศ. 1930 ในเมืองน็อยวีท ทรงมีพระบุตร 3 พระองค์Runkel 6, genealogy.euweb.czHermann Erbprinz zu Wied, Genealogics ~ Leo van de Pas ต่อโดย Ian Fettesแฮร์มัน วิลเฮ็ล์ม ฟรีดริช พรินซ์ ซู วีท, thepeerage.com

 เจ้าชายฟรีดริช วิลเฮ็ล์ม เจ้าชายแห่งวีท
 เจ้าชายมักซีดส์
 เจ้าหญิงเอาสแตลิน

 วรรณกรรม 
 Sönke Lorenz, Dieter Mertens, Volker Press: Das Haus Württemberg พจนานุกรมชีวประวัติ โคห์ลแฮมเมอร์, สตุ๊ตการ์ท 1997, ISBN 3-17-013605-4
 C. Arnold McNaughton, The Book of Kings: A Royal Genealogy , ใน 3 เล่ม (ลอนดอน สหราชอาณาจักร: Garnstone Press, 1973), เล่ม 1, หน้า 226.
 คู่มือลำดับวงศ์ตระกูล ของAdels, Fürstliche Häuser พ.ศ. 2514
# อุทยานวัฒนธรรมเจ้าแม่กวนอิมผู่ถัว
อุทยานวัฒนธรรมเจ้าแม่กวนอิมผู่ถัว 普陀山观音文化园 Baidu Baike, สืบค้นเมื่อ 5 มีนาคม 2565. ตั้งอยู่ในพื้นที่จุดชมทิวทัศน์จูเจียเจียน ไป๋ชาน บนเกาะจูเจียเจียน ทางใต้ของเขาผู่ถัว (เกาะผู่ถัว) ในเขตผู่ถัว โจวชาน ครอบคลุมพื้นที่ประมาณ 9 ตารางกิโลเมตร เป็นแหล่งท่องเที่ยวทางวัฒนธรรมประกอบด้วยวิทยาลัยพุทธศาสนาแห่งประเทศจีนเขาผู่ถัว ศาลเจ้าเจ้าแม่กวนอิม วัดต้าเป่ย์ลฺวี่ และประติมากรรมต่าง ๆ 

ศาลเจ้าเจ้าแม่กวนอิม เป็นอาคารขนาดใหญ่แบบจีนร่วมสมัย พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่

 โครงสร้าง 
โครงการอุทยานวัฒนธรรมเจ้าแม่กวนอิมผู่ถัวใช้เวลา 5 ปี โดยการออกแบบผสมผสานระหว่างวัสดุและเทคโนโลยีที่ทันสมัยเข้ากับสถาปัตยกรรมจีนโบราณและองค์ประกอบทางพุทธศาสนามหายาน โครงสร้างประกอบด้วยหินก่ออิฐ แผ่นทองแดง แก้ว กระเบื้องไททาเนียม อลูมิเนียมแผ่น และวัสดุอื่น ๆ เพื่อให้มีอายุใช้งานที่ยาวนาน โครงการวัฒนธรรมทางพุทธศาสนานี้เป็นหนึ่งในอุทยานวัฒนธรรมทางพุทธศาสนาที่ครอบคลุมพื้นที่ที่ใหญ่ที่สุดในโลก

อาคารหลักของอุทยานวัฒนธรรมเจ้าแม่กวนอิมผู่ถัวคือ ศาลาเจ้าแม่กวนอิม ซึ่งเป็นกลุ่มอาคาร ที่มีอาคารหลักหนึ่งหลังและอาคารรองสองหลัง ตามแนวคิดของพระโพธิสัตว์กวนอิม พระสุธนกุมาร และธิดาพญามังกร ความสูงของอาคารศาลเจ้าหลัก 97.9 เมตร พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่
# บอรอเดียนกา
บอรอเดียนกา  เป็นนิคมประเภทเมืองในแคว้นเคียฟ ประเทศยูเครน นิคมตั้งอยู่ริมแม่น้ำซดวึฌซึ่งเป็นลำน้ำสาขาฝั่งขวาของแม่น้ำแตแตริว จากสำมะโน ค.ศ. 2001 นิคมนี้มีประชากร 12,535 คน ในขณะที่จำนวนประชากรประมาณการใน ค.ศ. 2021 อยู่ที่ 13,044 คน

มีรายงานการสู้รบอย่างรุนแรงในบอรอเดียนการะหว่างการรุกรานยูเครนของรัสเซียในช่วงปลายฤดูหนาว ค.ศ. 2022
# สตรีในประเทศยูเครน
สตรีในประเทศยูเครน มีสิทธิตามรัฐธรรมนูญเท่าเทียมกับผู้ชายในด้านเศรษฐกิจ การเมือง วัฒนธรรม และสังคม เช่นเดียวกับในครอบครัว ขณะที่ผู้หญิงได้รับเงินเดือนที่ต่ำกว่าและมีโอกาสก้าวหน้าในอาชีพอย่างจำกัด

ประชากรประมาณ 45 เปอร์เซ็นต์ของประเทศยูเครน (45 ล้านคน) ส่วนใหญ่ที่ได้รับความรุนแรง ทั้งทางร่างกาย ทางเพศ หรือทางจิตใจ ซึ่งเป็นผู้หญิงKyivans join global rally to end violence against women, Kyiv Post (14 February 2013)

 ประวัติคตินิยมสิทธิสตรีในประเทศยูเครน 
ประวัติศาสตร์ของประเทศยูเครนในช่วงสองศตวรรษที่ผ่านมามีความเกี่ยวข้องอย่างใกล้ชิดกับประวัติศาสตร์ของจักรวรรดิรัสเซียและต่อมาในสหภาพโซเวียต ประเทศยูเครนได้รับเอกราชใน ค.ศ. 1991 และปัจจุบันเป็นรัฐที่มีประชากรมากกว่า 40 ล้านคน ซึ่งส่วนใหญ่เป็นชาวคริสต์นิกายออร์ทอดอกซ์ และ 70 เปอร์เซ็นต์ของประชากรอยู่ในเมือง

หนึ่งในองค์การคตินิยมสิทธิสตรีที่ใหญ่ที่สุดในทวีปยุโรปก่อตั้งขึ้นเมื่อช่วงคริสต์ทศวรรษ 1920 ในยูเครนตะวันตกสมัยใหม่ หรือเดิมคือกาลิเชีย องค์การนี้เรียกว่าสหภาพสตรียูเครน และนำโดยมีแลนา รุดนึตสกา ซึ่งในระหว่างคตินิยมสิทธิสตรียุคโซเวียตถูกจัดว่าเป็นอุดมการณ์ของชนชั้นกระฎุมพี ดังนั้น จึงเป็นการต่อต้านการปฏิวัติและต่อต้านสหภาพโซเวียตTopless protesters gain fame in Ukraine, The Washington Post (November 19, 2010) ครั้นหลังจากได้รับเอกราชของยูเครนใน ค.ศ. 1991 ขบวนการคตินิยมสิทธิสตรีก็เริ่มหยั่งรากA Biographical Dictionary of Women's Movements and Feminisms: Central, Eastern and South Eastern Europe, 19th and 20th Centuries by Francisca De Haan, Krasimira Daskalova and Anna Loutfi, Central European University Press, 2006,  (page 411 etc.)

ส่วนใน ค.ศ. 2010 ได้มีกลุ่มสิทธิสตรีหลายกลุ่มที่ทำงานอยู่ในประเทศยูเครนWomen accuse Ukraine's Azarov of discrimination, Kyiv Post (1 April 2010)New Feminist Offensive aims to lift women, Kyiv Post (22 March 2012)Feminine Femen targets 'sexpats', Kyiv Post (22 May 2009) รวมทั้งแฟมีนิสตึชนาออแฟนซือวา Аборти в Україні: право на вибір чи право на життя? Abortions in Ukraine: the right to choose or the right to life?, BBC Ukrainian (25 May 2012) และสหภาพสตรียูเครนHistorical Dictionary of Feminism (Historical Dictionaries of Religions, Philosophies and Movements) by Janet K. Boles, The Scarecrow Press, 2004,  (page 324) ส่วนแฟแมน ซึ่งเป็นกลุ่มสิทธิสตรีที่มีการเคลื่อนไหวมากที่สุดในเคียฟ ถูกปิดอย่างเป็นทางการใน ค.ศ. 2013 โดยองค์การดังกล่าวได้ออกจากประเทศยูเครนเพราะผู้นำกลัว "เกี่ยวกับชีวิตและเสรีภาพของพวกเธอ" У колишньому офісі Femen відкрили книжкову крамницю In the former office Femen opened a bookstore, Ukrayinska Pravda (23 October 2013) Активістки Femen втекли з України Femen activists fled from Ukraine, Ukrayinska Pravda (31 August 2013) Femen закриє офіс в Україні, але діяльність не припинить Femen closes office in Ukraine, however, the activities do not stop, Ukrayinska Pravda (27 August 2013)

ในช่วงสงครามในดอนบัสซึ่งเริ่มต้นใน ค.ศ. 2014 ได้มีการพัฒนา "ขบวนการอาสาสมัครขนาดใหญ่ของผู้หญิงที่จัดกิจกรรมเพื่อมนุษยธรรมและการเสวนาในชุมชน" ตามคำกล่าวของออกซานา ปอตาปอวา นักสตรีนิยมและนักวิจัยการเสริมสร้างสันติภาพรวมถึงนักเคลื่อนไหวที่สร้างละครเพื่อการเสวนา ซึ่งเป็นองค์การนอกภาครัฐ เพื่อสนับสนุนการเคลื่อนไหวอาสาสมัครสตรี
# ไกซาร์
ไกซาร์ (,) เป็นตำแหน่งของผู้เป็นจักรพรรดิที่มีที่มาจากชื่อสกุลของจูเลียส ซีซาร์ ผู้เผด็จการโรมัน การเปลี่ยนแปลงจากชื่อตระกูลเป็นตำแหน่งที่ถือครองโดยจักรพรรดิโรมันสามารถสืบต้นตอได้ถึง ค.ศ. 68 หลังการล่มสลายของราชวงศ์ยูลิอุส-เกลาดิอุส

ต้นกำเนิด
ผู้ใช้ "ไกซาร์" ในฐานะชื่อสกุลคนแรกคือแซ็กสตุส ยูลิอุส ไกซาร์ ผู้ที่น่าจะเป็นบรรพบุรุษร่วมของลูกหลานทั้งหมดในตระกูลยูลิอี ไกซาเรส (Julii Caesares)Dictionary of Greek and Roman Biography and Mythology, vol. I, p. 537. (กาอิอุส) จูเลียส ซีซาร์ (ยูลิอุส ไกซาร์) เป็นเหลนชายของแซ็กสตุส หลังจูเลียส ซีซาร์ ก่อสงครามกับวุฒิสภาแล้วยึดครองสาธารณรัฐโรมัน เขาตั้งตำแหน่ง ดิกตาตอร์แปร์แปตูโอ  หรือ "ผู้เผด็จการตลอดชีพ" ซึ่งเป็นตำแหน่งที่เขาครองอยู่เพียงประมาณเดือนเดียวก่อนถูกลอบสังหาร การเสียชีวิตของจูเลียส ซีซาร์ ไม่ได้นำไปสู่การฟื้นฟูระบอบสาธารณรัฐ แต่ก่อให้เกิดคณะสามผู้นำที่สอง ได้แก่ ผู้เผด็จการสามคนรวมถึงกาอิอุส อ็อกตาวิอุส ลูกชายบุญธรรมของจูเลียส ผู้แบ่งดินแดนและดำรงตำแหน่งเป็นเวลาเกือบ 2 ทศวรรษ ในสมัยของเขา อ็อกตาวิอุสเรียกชื่อตนเองว่า "กาอิอุส ยูลิอุส ไกซาร์ อ็อกตาวิอุส" โดยมักย่อเป็น "กาอิอุส ไกซาร์" เพื่อเน้นย้ำความสัมพันธ์ระหว่างตนกับจูเลียส ซีซาร์ สุดท้าย ความไม่ไว้วางใจและความอิจฉาระหว่างเผด็จการทั้งสามก็ทำให้พันธมิตรล่มสลาย และก่อให้เกิดสงครามกลางเมืองซึ่งจบลงที่อ็อกตาวิอุสกลายเป็นผู้ควบคุมดินแดนโรมันทั้งหมด โดยอ็อกตาวิอุสประกาศตนเองเป็น อิมแปราตอร์ ("ผู้บัญชาการ") และสาธารณรัฐโรมันกลายเป็นจักรวรรดิโรมันอย่างเป็นทางการ เมื่อขึ้นครองอำนาจในตำแหน่งนี้ อ็อกตาวิอุสได้เปลี่ยนชื่อใหม่เป็น "อิมแปราตอร์ ไกซาร์ เอากุสตุส" โดยวุฒิสภาโรมันได้เพิ่มคำยกย่อง เอากุสตุส เข้าไป ด้วยเหตุนี้ ติแบริอุส ลูกชายบุญธรรมและผู้สืบทอดอำนาจของเอากุสตุส จึงทำตามพ่อ (เลี้ยง) และนำชื่อ "ไกซาร์" มาใช้ด้วยในวันที่ 26 มิถุนายน ค.ศ. 4 โดยเปลี่ยนชื่อตนเองเป็น "ติแบริอุส ยูลิอุส ไกซาร์" และเมื่อขึ้นดำรงตำแหน่งจักรพรรดิก็นำชื่อ "ติแบริอุส ไกซาร์ เอากุสตุส" มาใช้ ทำให้เกิดการสืบทอดชื่อ "ไกซาร์" มานับตั้งแต่นั้น
# เกาะช้าง (แก้ความกำกวม)
เกาะช้าง อาจหมายถึง
 เกาะช้าง – เกาะในจังหวัดตราด
 เกาะช้าง – เกาะในจังหวัดระนอง
 อำเภอเกาะช้าง – อำเภอในจังหวัดตราด
 ตำบลเกาะช้าง – ตำบลในอำเภอแม่สาย จังหวัดเชียงราย
 ตำบลเกาะช้าง – ตำบลในอำเภอเกาะช้าง จังหวัดตราด
# วัดเสาไห้
วัดเสาไห้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสาไห้ อำเภอเสาไห้ จังหวัดสระบุรี

วัดเสาไห้มีนามเดิมว่า วัดไผ่ล้อมน้อย  ตรงตามชื่อบ้านและตำบล คำว่า "เสาไห้" มีประวัติเล่าว่า เมื่อคราวสร้างเมืองใหม่ ชาวสระบุรีได้จัดส่งเสาไม้ตะเคียนทองไปเพื่อการพิจารณานำไปสร้างเสาเอกของหลักเมือง แต่มิได้รับไปดำเนินการเพราะปลายเสาคดไม่สวยงาม ภายหลังเสานี้ได้จมลงไปในแม่น้ำป่าตรงตรงหน้วัด ชาวบ้านจึงเรียกว่า เสาตะเคียนร้องไห้ ต่อมาเรียกกันสั้นลงว่า เสาไห้ จนเมื่อ พ.ศ. 2501 ได้มีพิธีน้ำเสาดังกล่าวขึ้นจากแม่น้ำป่าสัก แล้วนำไปตั้งไว้อยู่ที่วัดสูงซึ่งใต้อยู่ใกล้กัน

ข้อมูลการตั้งวัด หนังสือประวัติวัดทั่วราชอาณาจักร ระบุว่าตั้งวัดเมื่อ พ.ศ. 2230 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1212 วัดเสาไห้ได้รับพระราชทานวิสุงคามสีมาครั้งหลังเมื่อวันที่ 22 ตุลาคม พ.ศ. 2471 วัดตั้งอยู่ริมแม่น้ำป่าสัก อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2417 ภายในมีพระประธานอยู่ 3 องค์ และศาลาการเปรียญ สร้างเมื่อ พ.ศ. 2522 นอกจากนั้นภายในวัดยังมีเรือเทพนรสิงห์ เป็นเรือยาว 48 ฝีพาย ทำจากไม้ตะเคียนทราย
# แซแนนแดจ
แซแนนแดจ (; ;  มักถอดเป็นอักษรโรมันว่า Senneh)Senneh rug  ในอดีตมีชื่อว่า Senah Dezh https://conf.uok.ac.ir/_JiroConference/Files/Conference/21/Common/ContentPage/Visit%20these%20attractions%20in%20Kurdistan.pdf เป็นเมืองหลักของจังหวัดเคอร์ดิสถานในประเทศอิหร่าน ด้วยจำนวนประชากร 414,069 คน แซแนนแดจจึงเป็นเมืองที่มีขนาดใหญ่เป็นอันดับที่ 23 ของประเทศ และเป็นเมืองชาวเคิร์ดที่ใหญ่เป็นอันดับ 2 ของประเทศ ถึงแม้ว่าเมืองนี้ก่อตั้งเพียงไม่นาน (ประมาณ 250 ปีที่แล้ว) แต่กลับพัฒนาเป็นหนึ่งในจุดศูนย์กลางของวัฒนธรรมเคิร์ดGeoffrey Khan, The Jewish Neo-Aramaic Dialect of Sanandaj, Piscataway NJ: Gorgias Press, p. 1.Sanandaj Encyclopædia Britannica, retrieved 16 July 2014. ในช่วงสงครามอิรัก-อิหร่าน เมืองนี้ถูกเครื่องบินอิรักโจมตีและประสบเหตุการณ์ความไม่สงบ นับตั้งแต่ พ.ศ. 2562 ยูเนสโกรับรองให้ Sineh (แซแนนแดจ) เป็นเมืองแห่งความสร้างสรรค์ด้านดนตรี

ชื่อ
ในอดีต เมืองแซแนนแดจมีชื่อเรียกว่า Saneh และเนื่องจากเมืองนี้ตั้งอยู่ใกล้ปราสาทสำคัญที่ภายหลังมีชื่อว่า Sanehdaj  ทำให้ชื่อนี้ค่อย ๆ เปลี่ยนไปเป็น Sanandajحدیدی، عبدالعلی. «سنندج». در دانشنامه جهان اسلام. 21/10/1387. بازبینی‌شده در 2012-07-20.

 ประชากร 
ประชากรในเมืองแซแนนแดจส่วนใหญ่เป็นชาวเคิร์ด และยังมีชาวอาร์มีเนียเป็นชนกลุ่มน้อยที่อพยพเข้ามาในเมืองนี้ ก่อนการปฏิวัติอิหร่าน (พ.ศ. 2522) เมืองนี้เคยมีชุมชนชาวยิวขนาดเล็กที่พูดภาษาแอราเมอิกประมาณ 4,000 คน เศรษฐกิจของเมืองนี้มีฐานมาจากการผลิตพรม หนังและหนังแปรรูป ข้าวสีจากโรงสี น้ำตาลทรายขาวบริสุทธิ์ งานไม้ ผ้าฝ้ายทอ และอุปกรณ์รับประทานอาหาร

ประชากรในแซแนนแดจส่วนใหญ่นับถือศาสนาอิสลามนิกายซุนนี มัซฮับชาฟิอี BC.Diakonoff, I. M. (1985), "Media", The Cambridge History of Iran, 2 (Edited by Ilya Gershevitch ed.), Cambridge, England: Cambridge University Press, 

 ภาษา 
ตารางเปรียบเทียบจำนวนผู้พูดในเมืองนี้:

ภูมิอากาศ
# เก้าอี้ไฟฟ้า
การประหารชีวิตด้วยเก้าอี้ไฟฟ้า เป็นโทษประหารชีวิตที่มีต้นกำเนิดในประเทศสหรัฐ นักโทษจะถูกผูกติดกับเก้าอี้สร้างพิเศษสำหรับให้กระแสไฟฟ้าไหลผ่านอิเล็กโทรดที่ติดกับศีรษะและขานักโทษจนเสียชีวิต วิธีนี้ริเริ่มโดยอัลเฟรด พี. เซาท์วิก ทันตแพทย์จากเมืองบัฟฟาโล รัฐนิวยอร์ก ผู้ใช้เวลาพัฒนาตลอดคริสต์ทศวรรษ 1880 เพื่อแทนที่การประหารชีวิตด้วยการแขวนคอ การประหารชีวิตด้วยเก้าอี้ไฟฟ้าเริ่มใช้ครั้งแรกในค.ศ. 1890 และใช้ต่อมาในสหรัฐจนถึงปัจจุบัน เดิมเชื่อว่านักโทษเสียชีวิตด้วยภาวะสมองเสียหายจากกระแสไฟฟ้า แต่ในค.ศ. 1899 พบว่าการเสียชีวิตหลักมาจากภาวะเว็นทริคูลาร์ ฟิบริลเลชันจนนำไปสู่หัวใจหยุดเต้นในที่สุด

แม้ว่าเก้าอี้ไฟฟ้าจะเป็นสัญลักษณ์ของโทษประหารชีวิตในสหรัฐมาอย่างยาวนาน แต่วิธีนี้ถูกใช้น้อยลงเมื่อการฉีดยาให้ตายซึ่งเชื่อว่ามีมนุษยธรรมมากกว่าเข้ามาแทนที่ บางรัฐยังคงเก้าอี้ไฟฟ้าไว้เป็นอีกทางเลือกสำหรับนักโทษที่ปฏิเสธวิธีฉีดยา ยกเว้นรัฐเทนเนสซีและรัฐเซาท์แคโรไลนาที่ใช้วิธีนี้หากวิธีฉีดยาไม่พร้อม ในค.ศ. 2021 รัฐแอละแบมาและรัฐฟลอริดาให้การฉีดยาเป็นวิธีประหารชีวิตหลักแต่ยังคงใช้เก้าอี้ไฟฟ้าเป็นวิธีรองในกรณีที่นักโทษร้องขอ ด้านรัฐเคนตักกีเลิกใช้เก้าอี้ไฟฟ้า ยกเว้นผู้ถูกตัดสินประหารชีวิตก่อนวันที่ 31 มีนาคม ค.ศ. 1998 หรือนักโทษที่เลือกวิธีนี้ ขณะที่ในกรณีอื่นจะใช้วิธีฉีดยาแทน นอกจากนี้เก้าอี้ไฟฟ้ายังใช้เป็นวิธีประหารชีวิตหากศาลตัดสินว่าวิธีฉีดยาไม่ชอบด้วยรัฐธรรมนูญ เช่นเดียวกับรัฐอาร์คันซอ รัฐมิสซิสซิปปีและรัฐโอคลาโฮมา

วันที่ 8 กุมภาพันธ์ ค.ศ. 2008 ศาลสูงสุดเนแบรสกามีคำวินิจฉัยว่าการประหารชีวิตด้วยเก้าอี้ไฟฟ้านั้นเป็น "การลงโทษที่โหดร้ายและผิดธรรมดา" ภายใต้รัฐธรรมนูญ ส่งผลให้รัฐเนแบรสกาเลิกใช้วิธีนี้ ซึ่งเนแบรสกาเป็นรัฐสุดท้ายที่ใช้เก้าอี้ไฟฟ้าเป็นวิธีการเดียวในการประหารชีวิต
# วัดสนวนวารีพัฒนาราม
วัดสนวนวารีพัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวหนอง อำเภอบ้านไผ่ จังหวัดขอนแก่น ที่ดินที่ตั้งวัดมีเนื้อที่ 11 ไร่ 3 งาน 3 ตารางวา

วัดสนวนวารีพัฒนารามเดิมชาวบ้านเรียกว่า วัดบ้านหัวหนอง อีกแหล่งข้อมูลระยุว่าเดิมชื่อ วัดชนวน เพราะมีต้นขนวนอยู่ภายในวัด เมื่อเวลาผ่านไปจึงเพี้ยนจาก "ขนวน" มาเป็น "สนวน" ตั้งวัดเมื่อ พ.ศ. 2465 โดยการบริจาคตามกำลังศรัทธาของชาวบ้าน รวบรวมได้สองร้อยบาท มีช่างญวนเป็นช่างใหญ่และเป็นช่างแต้ม สิมของวัดสร้างเมื่อ พ.ศ. 2466 โดยช่างก่อสร้าง คือ นายแกว ทองผา ได้รับพระราชทานวิสุงคามสีมา เมื่อวันที่ 13 เมษายน พ.ศ. 2466 สิมหลังใหม่แบบสถาปัตยกรรมสมัยใหม่ได้รับพระราชทานวิสุงคามสีมาเมื่อ พ.ศ. 2540

สิมมีขนาดความกว้าง 5 เมตร ยาว 7.30 เมตร มุงหลังคาใหม่ด้วยสังกะสี ต่อหลังคาลงมาเป็นปีก รอบสิม ใต้วงกบมีช่องลมเล็ก ๆ เพื่อระบายอากาศ ด้านหน้ามีประตู 1 ช่อง หน้าต่าง 2 ช่อง ด้านข้างมีหน้าต่างข้างละ 3 ช่อง ตรงบันใดจะมีรูปปั้นพญานาคอยู่ 2 ตัว ช่างแต้มหรือผู้เขียนภาพฝาผนัง คือ นายหยวก และนายแดง เขียนภาพฝาผนังเมื่อ พ.ศ. 2469 เขียนภาพทั้งด้านในและด้านนอกด้วยสีฝุ่น เป็นเรื่องราววรรณกรรมพื้นบ้าน ด้านในเขียนเรื่องพระเวสสันดรชาดก สินไซ ราหูอมจันทร์นาคครุฑสิงห์ ด้านนอกเขียนเรื่องสินไซ (สังข์ศิลป์ไชย) และนรกภูมิ รูปแบบหน้าต่างทำเป็นวงโค้ง 2 ชั้น เขียนลวดลายเครือเถาไม่ซ้ำแบบกัน ผนังด้านนอกมีเสาติดผนัง เขียนลายเครือเถา และลวดลายพญานาคเกี่ยวพันกัน ภายในสิมประดิษฐkนพระพุทธรูปเป็นพระประธาน มีลักษณะผอมสูง แต่องค์อื่นมีลักษณะธรรมดา
# ก็อตซิลลาเกม
ก็อตซิลลาเกม  เป็นเกมกระดานที่ได้รับการเปิดตัวโดยบริษัทมาเทลใน ค.ศ. 1978 ซึ่งสามารถเล่นได้ระหว่างสองถึงสี่คน ผู้เล่นแต่ละคนควบคุมยานอวกาศหกลำ ยานอวกาศของผู้เล่นคนหนึ่งเป็นสีเขียวทั้งหมด, อีกคนหนึ่งเป็นสีเหลืองทั้งหมด, อีกคนเป็นสีส้มทั้งหมด และอีกคนเป็นสีม่วงแดงทั้งหมด ซึ่งบางครั้ง ก็อตซิลลาจะปรากฏตัวและกินยานอวกาศลำหนึ่ง ส่วนผู้เล่นคนสุดท้ายที่มียานอวกาศเหลืออยู่จะเป็นผู้ชนะ
# หาดใหญ่ (แก้ความกำกวม)
พังงา
อำเภอหาดใหญ่
เทศบาลนครหาดใหญ่
ท่าอากาศยานนานาชาติหาดใหญ่
สโมสรฟุตบอลหาดใหญ่
สโมสรฟุตบอลยังสิงห์ หาดใหญ่ ยูไนเต็ด
ไก่ทอดหาดใหญ่
สถานีรถไฟชุมทางหาดใหญ่
มหาวิทยาลัยหาดใหญ่
# อำเภอเซอเริมบัน
เซอเริมบัน  เป็นหนึ่งใน 7 อำเภอในรัฐเนอเกอรีเซิมบีลัน ประเทศมาเลเซีย โดยมีเซอเริมบันเป็นเมืองหลักของรัฐ

เขตการปกครอง
thumb|250px
อำเภอเซอเริมบันแบ่งออกเป็น 8 ตำบล ดังนี้:
 อัมปางัน
 ลาบู
 เลิงเกิง
 ปันไต
 ราซะฮ์
 รันเตา
 เซอเริมบัน
 เซอตุล

อำเภอนี้แบ่งเขตการเลือกตั้งออกเป็น 3 เขตคือ เซอเริมบัน (เหนือ, 6 ที่นั่ง), ราซะฮ์ (ใต้, 5 ที่นั่ง) และเริมเบา (ปาโร็ยและรันเตา)
# ไอ้หนุ่มพลังช้าง ไวอาก้าเรียกพี่
ไอ้หนุ่มพลังช้าง ไวอาก้าเรียกพี่  เป็นภาพยนตร์ตลกจากประเทศเกาหลีใต้ในปี ค.ศ. 2008 กำกับและเขียนบทโดย ชิน ฮัน-โซล นำแสดงโดย บง แท-กยู, คิม เย-ว็อน และ โอ ดัล-ซู ออกฉายเมื่อวันที่ 30 เมษายน ปี ค.ศ. 2008

สำหรับในประเทศไทยภาพยนตร์เรื่องนี้ทาง ทีมพากย์พันธมิตร ได้เป็นผู้ให้เสียงภาษาไทย

 เนื้อเรื่อง 
บยอน คัง-โซ เป็นคนขายเค้กข้าวในหมู่บ้านบนภูเขาที่ห่างไกลในยุคราชวงศ์โชซ็อนของเกาหลี คัง-โซ ถูกล้อเลียนอยู่เป็นประจำเพราะเขามีอวัยวะเพศที่ค่อนข้างเล็ก วันหนึ่ง คัง-โซ ได้รับรู้ถึงยาอมฤตที่ฝังอยู่ในป่าซึ่งยานี้ทำให้เขากลายเป็นที่หมายปองของผู้หญิงทั้งหมู่บ้านรวมถึง สาวแก่ แม่ม่าย และแม่ลูกอ่อน

 นักแสดง 
 บง แท-กยู รับบทเป็น บยอน คัง-โซ
 คิม เย-ว็อน รับบทเป็น ดัล-แกง
 โอ ดัล-ซู รับบทเป็น คัง มก
 ยูน ยอ-จอง รับบทเป็น หญิงชรา

 ฉาย 
ไอ้หนุ่มพลังช้าง ไวอาก้าเรียกพี่ เปิดตัวในเกาหลีใต้เมื่อวันที่ 30 เมษายน ปี ค.ศ. 2008"A Tale of Legendary Libido (2008) - 가루지기". HanCinema. Retrieved on 25 November 2008. และติดอันดับที่ 6 ของบ็อกซ์ออฟฟิศในช่วงสุดสัปดาห์เปิดตัวด้วยจำนวนผู้เข้าชม 89,997 คน"Korean Box Office" (Week-end 2008.05.02 ~ 2008.05.04). HanCinema. Retrieved on 25 November 2008. เมื่อวันที่ 25 พฤษภาคม ภาพยนตร์เรื่องนี้มีผู้เข้าชมทั้งหมด 272,497 คน และ ณ วันที่ 1 มิถุนายน มีรายได้รวมทั้งสิ้น 1,720,621 ดอลลาร์สหรัฐ"South Korea Box Office May 30–June 1, 2008". Box Office Mojo. Retrieved on 25 November 2008.
# ถ้ำผีแมนโลงลงรัก
ถ้ำผีแมนโลงลงรัก ตั้งอยู่ที่บ้านถ้ำลอด ตำบลถ้ำลอด อำเภอปางมะผ้า จังหวัดแม่ฮ่องสอน เป็นหนึ่งในถ้ำผีแมนที่สำรวจพบแล้วกว่า 90 แหล่ง ค้นพบเมื่อปี 2553 เป็นแหล่งค้นพบวัฒนธรรมโลงไม้ที่สำคัญและถือเป็นการค้นพบทางโบราณคดีที่สำคัญต่อการความเข้าใจทางชาติพันธุ์โบราณคดีที่ ปางมะผ้า จ. แม่ฮ่องสอนคลี่คลายความลับจากบรรพกาล 32,000 ปี

ในถ้ำพบโลงไม้ 25 โลง หรือ 30 ฝาโลง ในสภาพปิดฝาโลงสมบูรณ์ ภายในมีโครงกระดูกมนุษย์มากถึง 154 คน บางโลงมีถึง 18 คน ซึ่งจากการสำรวจและวิจัยโดยคณะโบราณคดี มหาวิทยาลัยศิลปากร ระหว่างปี 2556-2559 โดยการตรวจดีเอ็นเอ พบว่าโครงกระดูกมนุษย์ดังกล่าวมีอายุมากกว่า 1,600-2,100 ปี โดยบรรจุศพในโลงไม้เป็นช่วงเวลานานกว่า 400 ปี มีความสัมพันธ์ทางเครือญาติกัน และเป็นกลุ่มชนในชาติพันธุ์ที่ใช้ภาษาออสโตรเอเชียติก และไท-กะได จึงสามารถบอกว่าในดินแดนแห่งนี้เมื่อ 2,000 ปีก่อน มีชาติพันธุ์ที่หลากหลายและยังมีอยู่ในประเทศไทยในปัจจุบันอาศัยอยู่ร่วมกัน 

นอกจากนี้ ยังค้นพบโบราณวัตถุต่าง ๆ เช่น หม้อภาชนะ เครื่องประดับ เครื่องเขิน ผ้าทอและอุปกรณ์ทอผ้า เป็นต้นผลดีเอ็นเอโครงกระดูกมนุษย์ใน "ถ้ำผีแมนโลงลงรัก" พบตรงกลุ่มชาติพันธุ์หลากหลายเดินหน้าอนุรักษ์ 'ถ้ำผีแมนโลงลงรัก' จ.แม่ฮ่องสอน แหล่งโบราณคดีสำคัญของโลก ซึ่งผ้าทอที่ค้นพบนั้นเป็นการทอผ้าป่านกัญชง แสดงให้เห็นว่าเมื่อ 2,000 กว่าปีที่แล้วนั้นรู้จักการทอผ้า มีการปลูกกัญชงและนำมาทอเป็นเส้นใยและผืนผ้า ซึ่งเป็นภูมิปัญญาที่ตกทอดมาจนถึงปัจจุบันค้นพบการทอผ้า วัฒนธรรมโลงไม้ อ.ปางมะผ้า จ.แม่ฮ่องสอน 

ถ้ำผีแมนโลงลงรักยังไม่เปิดให้นักท่องเที่ยวเข้าชมในปัจจุบัน

ดูเพิ่ม
 แหล่งโบราณคดีเพิงผาถ้ำลอด
 ถ้ำน้ำลอด
 ถ้ำผีแมน
# เจสซี มาร์ช
เจสซี มาร์ช (เกิด 8 พฤศจิกาน ค.ศ. 1973) เป็นผู้ฝึกสอนและอดีตนักฟุตบอลชาวอเมริกัน เคยเล่นในตำแหน่งกองกลาง เขาลงเล่นในเมเจอร์ลีกซอกเกอร์ทั้งสิ้น 14 ฤดูกาล โดยเขาได้ลงเล่นให้แก่ดี.ซี. ยูไนเต็ด, ชิคาโกไฟร์ และชิวาส ยูเอสเอ เขาชนะเลิศลีกสามสมัยและยูเอส โอเพนคัพอีกสี่สมัย นอกจากนี้ ยังเคยลงเล่นให้แก่ทีมชาติสหรัฐอีกสองนัด

มาร์ชประกาศเลิกเล่นฟุตบอลใน ค.ศ. 2010 และผันตัวมาเป็นผู้ฝึกสอนฟุตบอล โดยเขาได้เริ่มต้นอาชีพด้วยการเป็นผู้ช่วยของบ็อบ แบรดลีย์ที่คุมทีมชาติสหรัฐเข้าถึงรอบ 16 ทีมสุดท้ายของฟุตบอลโลก 2010 ที่ประเทศแอฟริกาใต้ ต่อมาเขาได้ทำงานเป็นหัวหน้าผู้ฝึกสอนของมอนทรีออลอิมแพ็กต์ในเมเจอร์ลีกซอกเกอร์เมื่อ ค.ศ. 2012 ต่อมาใน ค.ศ. 2015 เขาได้เข้ามาคุมทีมนิวยอร์กเร็ดบุลส์ ซึ่งในฤดูกาลแรก เขาพาทีมชนะเลิศซัปพอร์เตอส์ชีลด์และเขาเองก็ได้รับรางวัลผู้ฝึกสอนยอดเยี่ยมแห่งปีของเมเจอร์ลีกซอกเกอร์ นอกจากนี้ เขายังทำสถิติเป็นผู้ฝึกสอนที่คุมทีมนิวยอร์กเร็ดบุลส์ชนะด้วยอัตรามากที่สุดอีกด้วย

ค.ศ. 2018 มาร์ชได้เข้ารับตำแหน่งผู้ช่วยผู้ฝึกสอนของแอร์เบ ไลพ์ซิชในบุนเดิสลีกา ภายใต้การคุมทีมของรัล์ฟ รังนิค โดยในฤดูกาลนั้น ทีมจบอันดับที่สามในลีกและคว้ารองแชมป์เดเอ็ฟเบ-โพคาล ฤดูกาลถัดมา มาร์ชได้เข้ารับตำแหน่งผู้ฝึกสอนของเร็ดบุลซัลทซ์บวร์คในออสเตรียนบุนเดิสลีกา ต่อจากมาร์โก โรส เขาสามารถพาทีมชนะเลิศลีกและฟุตบอลถ้วย (ดับเบิลแชมป์) ได้ถึงสองฤดูกาลติดต่อกัน อีกทั้งเขายังคุมทีมซัลทซ์บวร์คลงเล่นในรอบแบ่งกลุ่มยูฟ่าแชมเปียนส์ลีกเป็นครั้งแรกในประวัติศาสตร์สโมสร

29 เมษายน ค.ศ. 2021 แอร์เบ ไลพ์ซิช ประกาศว่ามาร์ชจะเข้ามาคุมทีมต่อจากยูลีอาน นาเกิลส์มันในฤดูกาล 2021–22 เขาประเดิมคุมทีมแอร์เบ ไลพ์ซิชในบุนเดิสลีกาด้วยการแพ้ไมนทซ์ 05 1–0 และในวันที่ 5 ธันวาคมปีเดียวกัน มาร์ชถูกปลดออกจากตำแหน่งหลังคุมทีมแพ้ในลีกสามนัดติดต่อกัน

28 กุมภาพันธ์ ค.ศ. 2022 มาร์ชได้เข้ามาคุมทีมลีดส์ยูไนเต็ดต่อจากมาร์เซโล บิเอลซา

 เกียรติประวัติ 
 ผู้เล่น 
ดี.ซี. ยูไนเต็ด
 เอ็มแอลเอสคัพ: 1996, 1997
 ซัปพอร์เตอส์ชีลด์: 1997
 ยูเอส โอเพนคัพ: 1996

ชิคาโกไฟร์
 เอ็มแอลเอสคัพ: 1998
 ซัปพอร์เตอส์ชีลด์: 2003
 ยูเอส โอเพนคัพ: 1998, 2000, 2003

 ผู้ฝึกสอน 
นิวยอร์กเร็ดบุลส์
 ซัปพอร์เตอส์ชีลด์: 2015, 2018

เร็ดบุลซัลทซ์บวร์ค
 ออสเตรียนบุนเดิสลีกา: 2019–20, 2020–21
 ออสเตรียนคัพ: 2019–20, 2020–21

รางวัลส่วนตัว
 ผู้ฝึกสอนยอดเยี่ยมแห่งปีของเมเจอร์ลีกซอกเกอร์: 2015